AIŠKINAMASIS RAŠTAS

Dėl savivaldybės turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų r. paslaugų centras (toliau – Paslaugų centras) 2019 m. spalio 14 d. raštu Nr. S1-40 (1.8) „Dėl savivaldybės turto pripažinimo nereikalingu Molėtų r. paslaugų centro funkcijoms vykdyti“, Molėtų r. kūno kultūros ir sporto centras (toliau – Sporto centras) 2019 m. spalio 25 d. raštu Nr. S-108 „Dėl savivaldybės turto pripažinimo nereikalingu Molėtų r. kūno kultūros ir sporto centro funkcijoms vykdyti“ kreipėsi į Molėtų rajono savivaldybės administraciją su prašymu perimti ilgalaikį materialųjį turtą – Paslaugų centras dėl autobuso FORD TRANSIT FT 350 ir Sporto centras dėl autobuso IVECO 50C13. Paslaugų centro direktorės 2019 m. spalio 14 d. įsakymu Nr. V2-7 „Dėl savivaldybės nereikalingu naudoti turto pripažinimo Molėtų r. paslaugų centro funkcijoms vykdyti“ ir Sporto centro direktoriaus 2019 m. spalio 24 d. įsakymu Nr. V1-69 „Dėl Molėtų r. kūno kultūros ir sporto centro turto pripažinimo nereikalingu centro funkcijoms vykdyti“ autobusai pripažinti nereikalingais įstaigų veiklai. Perimtus autobusus planuojama parduoti viešame prekių aukcione.

Parengto sprendimo projekto tikslas – perduoti Molėtų rajono savivaldybės administracijai patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Paslaugų centro ir Sporto centro patikėjimo teise valdomą ilgalaikį materialųjį turtą – autobusus.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės ilgalaikis materialus turtas bus perduotas Molėtų rajono savivaldybės administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų r. paslaugų centras, Molėtų r. kūno kultūros ir sporto centras.